nägin öösel unes, et ratsutasin  ilusa tumeda hobusega laagri maksimarketi poole - algul mööda pärnu maanteed ja siis üle mahlakalt rohelise heinamaa. kohtusin seal e ja k-ga, kes olid rentinud kuskilt ilusa oranži metalselt helkiva väikelennuki ja saabusid sellega. järgmiseks ilmus t, kes kutsus mind vagunelamusse, et rääkida asjadest, mis hinge peale jäänud. vagunelamus oli ka tema isa, kes meist kiiresti ühe pildi maalis.  kreisi, mis? ma olin hommikul võrdselt hämmingus ja lõbustatud - et mis see nüüd oli versus whoa, kui loov  alateadvus mul on! :)  ja ma ei hakka üldse otsima, mida üks või teine sümbol mõne unenägude seletaja järgi tähendab, sest oluline on tegelikult ju vaid see, mida need mulle tähendavad ja milliseid tundeid see kõik minus tekitas.  muidugi meenus mulle selle peale ka eelmine eriti eriline unenägu, kus nägin, et lendasin koos meeldiva kaaslasega kõige ilusamates värvides täispuhutava lennukiga. kuskil laitse kandis hakkas lennuk õhust tühjaks ja allapoole vajuma. maandusime õnnelikult, viisime lennuki  kuskile töökotta, et see uuesti õhku täis pumbataks, ning siirdusime ise laitse lossi konjakit jooma :)